E L Ő T E R J E S Z T É S

**Szombathely Megyei Jogú Város Közgyűlése Gazdasági és Jogi Bizottsága**

**2021. december 13-i ülésére**

**Javaslat az EMMI Tér-Zene programra benyújtott pályázattal kapcsolatos**

**döntés meghozatalára**

Az EMMI újra meghirdette pályázati felhívását előadó-művészeti szervezetek többlettámogatására a 2022.07.01 – 2023.06.30 közötti időszakban. Az EMT-TE-B-C-22 kódú felhívás 7 támogatási kategóriája közül a 6. Tér-Zene program célja, hogy a városok, községek nyitott és zárt tereit élő klasszikus zenével megtöltse, és az arra sétálókat, ott élőket váratlan élményhez juttassa. A pályázható támogatás legfeljebb 7,5 millió Ft, és nem igényel önerőt.

A felhívásra csak önkormányzatok nyújthattak be pályázatot. A pályázat benyújtási határideje 2021. november 29. volt, a benyújtás határidőben megtörtént. A megpályázott összeg 7,5 millió Ft.

A benyújtáshoz elvárás volt egy együttműködési megállapodás aláírása a pécsi Filharmónia Magyarország Nonprofit Kft-vel a programok szervezésében és lebonyolításában való kooperációról. Az Önkormányzat a Kft. szakmai felügyeletével szervezi a koncerteket, és elektronikusan folyamatos adatszolgáltatást teljesít a [www.terzene.hu](http://www.terzene.hu) oldalon a program teljes körű megvalósításáról. A Filharmónia Kft. javaslatot tesz a fellépőkre, felügyeli, segíti, irányítja és ellenőrzi az Önkormányzat által tervezett program teljes körű lebonyolítását, és az Önkormányzattól beérkezett adatok és a koncertekkel kapcsolatban tapasztaltak alapján tájékoztatást küld az EMMI Kulturális Államtitkárságnak.

A tervezett tartalom hasonló a tervezett 2021-2022. évi szombathelyi Tér-Zene programhoz: legalább 6 művészeti együttestől 30 klasszikus, illetve népzenei koncertet láthat és hallhat majd a város közönsége elsősorban szabadtéren, a járványhelyzethez is igazodó körülmények között.

Az SZMSZ 51. § (3) bekezdés 25. pontja értelmében a Gazdasági és Jogi Bizottság hagyja jóvá az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék!

**Szombathely, 2021. december „ ”**

**/: Horváth Soma :/**

**HATÁROZATI JAVASLAT**

**…/2021. (XII.13.) GJB sz. határozat**

1. A Gazdasági és Jogi Bizottság az EMT-TE-B-C-22 kódú felhívás Tér-Zene program pályázati lehetőségét megismerte.

2. A Bizottság az SZMSZ 51. § (3) bekezdés 25. pontja értelmében a pályázat benyújtását utólagosan jóváhagyja.

3. A Bizottság felkéri a polgármestert, hogy pozitív támogatói döntés esetén gondoskodjon a pályázatban foglaltak megvalósításához szükséges lépések megtételéről.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 1-2. azonnal

3. a támogatói döntés időpontjának megfelelően